ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยเครื่องแบบของพนักงานพ.ศ. ๒๕๕๔[๑] โดยที่เป็นการสมควรแก้ไขปรับปรุงระเบียบการท่าเรือแห่งประเทศไทยว่าด้วยเครื่องแบบของพนักงานการท่าเรือแห่งประเทศไทย ให้เหมาะสมยิ่งขึ้นอาศัยอำนาจตามความในมาตรา ๒๙ (๔) แห่งพระราชบัญญัติการท่าเรือแห่งประเทศไทย พ.ศ.๒๔๙๔ คณะกรรมการการท่าเรือแห่งประเทศไทยจึงให้วางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการท่าเรือแห่งประเทศไทย ว่าด้วยเครื่องแบบของพนักงาน พ.ศ. ๒๕๕๔ข้อ ๒ ให้ใช้ระเบียบนี้ตั้งแต่วันที่ ๑ ตุลาคม๒๕๕๔ เป็นต้นไปข้อ ๓ นับตั้งแต่วันใช้ระเบียบนี้ให้ยกเลิก๓.๑ ระเบียบการท่าเรือแห่งประเทศไทย ว่าด้วยเครื่องแบบของพนักงานพ.ศ. ๒๕๔๔๓.๒ ระเบียบ คำสั่ง หรือประกาศอื่นใดซึ่งขัดหรือแย้งกับระเบียบนี้ข้อ ๔ ในระเบียบนี้พนักงาน หมายความว่าพนักงานการท่าเรือแห่งประเทศไทย รวมทั้งผู้ที่อยู่ในระหว่างการทดลองปฏิบัติงานผู้อำนวยการ หมายความว่าผู้อำนวยการการท่าเรือแห่งประเทศไทยข้อ ๕ ให้ผู้อำนวยการเป็นผู้รักษาการให้เป็นไปตามระเบียบนี้และมีอำนาจออกคำสั่ง ประกาศหรือหลักปฏิบัติรวมทั้งเป็นผู้มีอำนาจวินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุด แล้วรายงานให้คณะกรรมการการท่าเรือแห่งประเทศไทย ทราบหมวด ๑ประเภทและส่วนของเครื่องแบบ ส่วนที่ ๑ประเภทของเครื่องแบบ ข้อ ๖ เครื่องแบบพนักงาน มี ๒ ประเภท คือ๖.๑ เครื่องแบบปกติ๖.๒ เครื่องแบบปฏิบัติงานส่วนที่ ๒เครื่องแบบพนักงานชาย ข้อ ๗ เครื่องแบบของพนักงานชาย มีดังต่อไปนี้๗.๑ เครื่องแบบปกติ ประกอบด้วย๗.๑.๑ หมวกทรงหม้อตาลสีขาว ทำด้วยสักหลาดสีขาว มีเครื่องประกอบ คือ๗.๑.๑.๑ กะบัง ทำด้วยหนังหรือวัตถุเทียมหนัง สีดำเว้นแต่พนักงานระดับ ๑๒ - ๑๔ ทำด้วยหนังหรือสักหลาด สีดำที่ขอบโค้งปักด้วยดิ้นทองเป็นรูปใบชัยพฤกษ์ ๑ แถว สำหรับพนักงานระดับ ๑๕ ขึ้นไปทำด้วยหนังหรือสักหลาด สีดำ ที่ขอบโค้งปักด้วยดิ้นทองเป็นรูปใบชัยพฤกษ์ ๒ แถวพื้นกะบังด้านล่างสีดำ๗.๑.๑.๒ สายรัดคาง กว้าง ๑.๒ เซนติเมตร ทำด้วยหนังหรือวัตถุเทียมหนังสีทอง๗.๑.๑.๓ ดุมโลหะสีทองขนาดเล็ก ตรึงปลายสายรัดคางติดข้างหมวก ข้างละ ๑ดุม๗.๑.๑.๔ ตราหน้าหมวกรูปสมออยู่ภายในวงใบชัยพฤกษ์ปักด้วยดิ้นทองบนเบาะสักหลาดสีดำ กว้าง ๖.๘ เซนติเมตร สูง ๘.๓ เซนติเมตร๗.๑.๑.๕ ผ้าพันหมวกเป็นแถบลายถักสีขาว กว้าง ๔ เซนติเมตร๗.๑.๒ เสื้อชั้นนอกคอปิดสีขาวมีตะเข็บหลัง ๔ ตะเข็บที่คอปกเสื้อด้านหน้าติดเครื่องหมายแสดงสังกัดด้วยโลหะสีทองลายฉลุรูปสัญลักษณ์การท่าเรือแห่งประเทศไทยขนาดเส้นผ่าศูนย์กลาง ๓ เซนติเมตร ข้างละ ๑ อันและที่แนวอกเสื้อมีดุมโลหะสีทองขนาดใหญ่ ๕ ดุม มีกระเป๋าบน ๒ กระเป๋าเป็นกระเป๋าเจาะ มีปกรูปชายแหลม ๓ ชายไม่ขัดดุม กระเป๋าล่าง ๒ กระเป๋าเป็นกระเป๋าเจาะไม่มีปก ชายเสื้อที่ตะเข็บข้างเปิดไว้ข้างละ ๑๐ เซนติเมตร๗.๑.๓ กางเกงขายาวสีขาวแบบสากลไม่พับปลาย จะมีกระเป๋าหลังด้วยก็ได้๗.๑.๔ รองเท้าหุ้มส้นหนังสีดำไม่มีลวดลาย พื้นทำด้วยยางหรือหนัง๗.๑.๕ ถุงเท้าสีเดียวกับรองเท้า๗.๒ เครื่องแบบปฏิบัติงาน มี ๔ ชนิด คือ๗.๒.๑ เครื่องแบบพนักงานทั่วไป แบบ ก. ประกอบด้วย๗.๒.๑.๑ เสื้อคอพับสีขาว ที่คอและแนวอกเสื้อมีดุมกลมแบนสีขาว ๕ ดุมแขนยาวรัดข้อมือ มีดุมข้างละ ๑ ดุม หรือแขนสั้นเหนือข้อศอกเล็กน้อยที่อกเสื้อมีกระเป๋าปะมีปกข้างละ ๑ กระเป๋า มุมกระเป๋าและปกตัดมุมมีดุมขัดปก ๑ ดุมเมื่อใช้เสื้อแบบนี้ชนิดแขนยาวจะใช้ผ้าผูกคอสีดำเงื่อนกะลาสีด้วยก็ได้๗.๒.๑.๒ กางเกงขายาวสีขาวแบบสากลไม่พับปลาย จะมีกระเป๋าหลังด้วยก็ได้๗.๒.๑.๓ เข็มขัดหนังสีดำ หรือเข็มขัดด้ายถักสีดำกว้าง ๓ เซนติเมตร เป็นเข็มขัดรูดปลายสายมนแหลมหัวเข็มขัดทำด้วยโลหะสีเงินรูปสี่เหลี่ยมผืนผ้ากว้าง ๓.๒ เซนติเมตร ตรงกลางมีรูปสมออยู่ภายในวงใบชัยพฤกษ์๗.๒.๑.๔ รองเท้าหุ้มส้นหนังสีดำไม่มีลวดลาย พื้นทำด้วยยางหรือหนัง๗.๒.๑.๕ ถุงเท้าสีเดียวกับรองเท้า๗.๒.๒ เครื่องแบบพนักงานทั่วไป แบบ ข. ประกอบด้วย๗.๒.๒.๑ เสื้อคอพับสีกากี ที่คอและแนวอกเสื้อมีดุมกลมแบนสีกากี ๕ ดุมแขนยาวรัดข้อมือมีดุมข้างละ ๑ ดุม หรือแขนสั้นเหนือข้อศอกเล็กน้อยที่อกเสื้อมีกระเป๋าปะมีปกข้างละ ๑ กระเป๋า มุมกระเป๋าและปกตัดมุมมีดุมขัดปก ๑ ดุม๗.๒.๒.๒ กางเกงขายาวสีกากีแบบสากลไม่พับปลายจะมีกระเป๋าหลังด้วยก็ได้๗.๒.๒.๓ เข็มขัด รองเท้าและถุงเท้าลักษณะเช่นเดียวกับเครื่องแบบพนักงานทั่วไปแบบ ก.๗.๒.๓ เครื่องแบบพนักงานที่ปฏิบัติงานยกขนสินค้างานขับรถหรืองานเครื่องมือทุ่นแรง ประกอบด้วย๗.๒.๓.๑ เสื้อคอพับสีน้ำเงินดำที่คอและแนวอกเสื้อมีดุมกลมแบนสีดำ ๕ดุม แขนยาวรัดข้อมือมีดุมข้างละ ๑ ดุม หรือแขนสั้นเหนือข้อศอกเล็กน้อยที่อกเสื้อมีกระเป๋าปะมีปกข้างละ ๑ กระเป๋า มุมกระเป๋าและปกตัดมุมมีดุมขัดปก ๑ ดุม๗.๒.๓.๒ กางเกงขายาวสีน้ำเงินดำแบบสากลไม่พับปลายจะมีกระเป๋าหลังด้วยก็ได้ สำหรับพนักงานที่ปฏิบัติงานยกขนสินค้าจะใช้กางเกงขาสั้นสีน้ำเงินดำก็ได้๗.๒.๓.๓ เข็มขัดหนังสีดำ หรือเข็มขัดด้ายถักสีดำกว้าง ๓ เซนติเมตร เป็นเข็มขัดรูดปลายสายมนแหลมหัวเข็มขัดทำด้วยโลหะสีเงินรูปสี่เหลี่ยมผืนผ้า กว้าง ๓.๒ เซนติเมตร ตรงกลางมีรูปสมออยู่ภายในวงใบชัยพฤกษ์๗.๒.๓.๔ รองเท้าหุ้มส้นหนังหรือผ้าใบ สีดำ ไม่มีลวดลายพื้นทำด้วยยางหรือหนัง๗.๒.๓.๕ ถุงเท้าสีเดียวกับรองเท้า๗.๒.๔ เครื่องแบบพนักงานที่ปฏิบัติงานรักษาความปลอดภัย ประกอบด้วย๗.๒.๔.๑ หมวกเบเร่ย์ทำด้วยสักหลาดสีน้ำเงินดำด้านข้างซ้ายมีตราทำด้วยโลหะสีเงิน หรือปักไหมสีขาวรูปสมออยู่ภายในวงใบชัยพฤกษ์หรือหมวกไฟเบอร์รองในสีขาวขลิบน้ำเงินดำ ด้านหน้าหมวกมีอักษรย่อ กทท. สีน้ำเงินดำ๗.๒.๔.๒ เสื้อคอพับสีน้ำเงินดำ กางเกงขายาวสีน้ำเงินดำเข็มขัดหนังสีดำหรือเข็มขัดด้ายถักสีดำ ลักษณะเช่นเดียวกับเครื่องแบบพนักงานตามข้อ๗.๒.๓๗.๒.๔.๓ รองเท้าหุ้มข้อหนังสีดำ ไม่มีลวดลาย พื้นทำด้วยยางหรือหนัง๗.๒.๔.๔ ถุงเท้าสีเดียวกับรองเท้าทั้งนี้ เครื่องแบบพนักงานตามข้อ ๗.๒.๓ และข้อ ๗.๒.๔ให้ใช้เป็นชุดปฏิบัติงานสำหรับในโอกาสอื่นจะใช้เครื่องแบบปกติ เครื่องแบบพนักงานทั่วไปแบบ ก. หรือเครื่องแบบพนักงานทั่วไป แบบ ข. ก็ได้๗.๓ พนักงานตั้งแต่ระดับ ๑๔ ขึ้นไป และหัวหน้าหน่วยงานตั้งแต่ระดับ ๘ขึ้นไป ที่มีหน้าที่ควบคุมการปฏิบัติงานยกขนสินค้า งานขับรถ งานเครื่องมือทุ่นแรงและงานรักษาความปลอดภัย จะใช้เสื้อคอพับและกางเกงสีน้ำเงินดำก็ได้พนักงานที่มีหน้าที่ใช้เครื่องยนต์ หรือหน้าที่การช่างจะใช้เสื้อกางเกงติดกันสีน้ำเงินดำแบบคอพับ ติดเครื่องหมายตำแหน่ง ชื่อ และสังกัดกับรองเท้าผ้าใบพื้นยางขณะปฏิบัติหน้าที่ก็ได้พนักงานที่มีหน้าที่เกี่ยวกับงานเรือ หรืองานท่า หรืองานป้องกันอุบัติภัยจะใช้เสื้อกางเกงติดกันสีแสดแบบคอพับ ติดเครื่องหมายตำแหน่ง ชื่อ และสังกัดกับรองเท้าปลอดภัยขณะปฏิบัติหน้าที่ก็ได้พนักงานที่มีหน้าที่ปฏิบัติงานหนัก งานแบกหาม หรืองานที่เปรอะเปื้อน ให้ใช้เสื้อคอพับสีน้ำเงินดำกางเกงขายาวหรือกางเกงขาสั้น สีน้ำเงินดำ เข็มขัดหนังสีดำหรือเข็มขัดด้ายถักสีดำรองเท้าหุ้มส้นหนังหรือผ้าใบ สีดำ ถุงเท้าสีเดียวกับรองเท้าให้ผู้อำนวยการเป็นผู้อนุญาตให้พนักงานแต่งเครื่องแบบตามวรรคสี่ข้างต้นได้ตามที่เห็นสมควร๗.๔ พนักงานที่ปฏิบัติงานเรือตั้งแต่ระดับ ๕ ลงมาระหว่างปฏิบัติหน้าที่ขณะเรือจอดจะใช้เสื้อคอพับแขนสั้นสีกากีกับรองเท้าผ้าใบพื้นยางและจะมีถุงเท้าสีเดียวกับรองเท้าก็ได้๗.๕ พนักงานสังกัดสำนักแพทย์และอนามัย ขณะปฏิบัติงานในสำนักแพทย์และอนามัยให้แต่งกายดังนี้๗.๕.๑ สายงานแพทย์ เภสัชกรรม และทันตแพทย์ สวมเสื้อคลุมสีขาวคอปกแบะ แขนยาวถึงข้อมือหรือครึ่งแขนศอกแนวอกผ่ากลางตลอดตัวเสื้อ ติดดุมโลหะสีเงินขนาดเล็ก ๓ ดุม เรียงจากบนลงล่างมีกระเป๋าล่างต่ำกว่าระดับเอวเล็กน้อย ๒ ข้าง ข้างละ ๑ กระเป๋าตัวเสื้อยาวเหนือเข่าติดป้ายชื่อที่อกเสื้อด้านขวา๗.๕.๒ สายงานวิทยาศาสตร์การแพทย์ และกายภาพบำบัด สวมเสื้อคลุมสีขาวคอปกแบะแขนเสื้อยาวเหนือศอก ตัวเสื้อยาวคลุมสะโพก แนวอกผ่ากลางตลอดตัวเสื้อ ติดดุมโลหะสีเงินขนาดเล็ก๔ ดุม มีกระเป๋าล่างต่ำกว่าระดับเอวเล็กน้อย ๒ ข้าง ข้างละ ๑ กระเป๋า ติดป้ายชื่อที่อกเสื้อด้านขวาส่วนที่ ๓เครื่องแบบพนักงานหญิง ข้อ ๘ เครื่องแบบของพนักงานหญิงมีดังต่อไปนี้๘.๑ เครื่องแบบปกติ ประกอบด้วย๘.๑.๑ หมวกพับปีกทำด้วยสักหลาดสีน้ำเงินดำ พับปีกด้านข้างทั้งสองด้านปลอกหมวกทำด้วยผ้าสีขาวและมีตราหน้าหมวกรูปสมออยู่ภายในวงใบชัยพฤกษ์ปักด้วยดิ้นทองบนเบาะสักหลาดสีน้ำเงินดำเว้นแต่พนักงานระดับ ๑๒ ขึ้นไป ให้มีผ้าพันหมวกสีน้ำเงินดำที่ปีกหมวกด้านหน้า พนักงานระดับ๑๒ - ๑๔ ปักด้วยดิ้นทองเป็นรูปใบชัยพฤกษ์ ๑ แถว สำหรับพนักงานระดับ ๑๕ ขึ้นไป ปักด้วยดิ้นทองเป็นรูปใบชัยพฤกษ์๒ แถว๘.๑.๒ เสื้อชั้นนอกคอแบะสีขาวแขนยาวถึงข้อมือมีตะเข็บหลัง ๔ ตะเข็บ ที่แนวสาบอกมีดุมโลหะสีทองขนาดใหญ่๓ ดุม มีกระเป๋าล่าง ๒ กระเป๋าเป็นกระเป๋าเจาะเฉียงเล็กน้อยไม่มีปกและให้ใช้เสื้อคอพับแขนยาวสีขาวผูกผ้าผูกคอสีดำ เงื่อนกะลาสี๘.๑.๓ กระโปรงสีขาวปิดเข่า ชายกระโปรงไม่บาน๘.๑.๔ รองเท้าหุ้มส้นหนังสีดำไม่มีลวดลาย ส้นสูงไม่เกิน ๑๐ เซนติเมตร๘.๑.๕ ถุงเท้ายาวสีเนื้อ๘.๒ เครื่องแบบปฏิบัติงาน ประกอบด้วย๘.๒.๑ เสื้อคอพับสีขาว ที่คอและแนวอกเสื้อมีดุมกลมแบนสีขาว ๕ ดุม แขนยาวรัดข้อมือมีดุมข้างละ๑ ดุม หรือแขนสั้นเหนือข้อศอกเล็กน้อย ที่อกเสื้อมีกระเป๋าปะ มีปกข้างละ ๑ กระเป๋ามุมกระเป๋าและปกตัดมุมมีดุมขัดปก ๑ ดุม หรือเสื้อคอเปิดปล่อยเอวสีขาวผ่าอกตลอดตัวเสื้อ ที่แนวสาบอกมีดุมโลหะสีเงินขนาดใหญ่ ๓ ดุมแขนสั้นเหนือข้อศอกเล็กน้อย มีกระเป๋าล่าง ๒ กระเป๋าเป็นกระเป๋าปะ มีปกมีดุมโลหะสีเงินขนาดเล็กขัดปกข้างละ ๑ ดุม๘.๒.๒ กระโปรงสีน้ำเงินดำ หรือสีดำ ลักษณะเช่นเดียวกับกระโปรงสีขาวตามข้อ๘.๑.๓๘.๒.๓ เข็มขัดหนังสีดำ หรือเข็มขัดด้ายถักสีดำ กว้าง ๓ เซนติเมตร เป็นเข็มขัดรูดปลายสายมนแหลมหัวเข็มขัดทำด้วยโลหะสีเงิน รูปสี่เหลี่ยมผืนผ้ากว้าง ๓.๒ เซนติเมตร ตรงกลางมีรูปสมออยู่ภายในวงใบชัยพฤกษ์๘.๒.๔ รองเท้าลักษณะเช่นเดียวกับข้อ ๘.๑.๔๘.๓ พนักงานสังกัดสำนักแพทย์และอนามัย ขณะปฏิบัติงานในสำนักแพทย์และอนามัยให้แต่งกายดังนี้๘.๓.๑ สายงานแพทย์ เภสัชกรรม และทันตแพทย์ สวมเสื้อคลุมสีขาวคอปกแบะ แขนยาวถึงข้อมือหรือครึ่งแขนศอกแนวอกผ่ากลางตลอดตัวเสื้อ ติดดุมโลหะสีเงินขนาดเล็ก ๓ ดุม เรียงจากบนลงล่างมีกระเป๋าล่างต่ำกว่าระดับเอวเล็กน้อย ๒ ข้าง ข้างละ ๑ กระเป๋าตัวเสื้อยาวเหนือเข่าติดป้ายชื่อที่อกเสื้อด้านขวา๘.๓.๒ สายงานวิทยาศาสตร์การแพทย์ และกายภาพบำบัดสวมเสื้อคลุมสีขาวคอปกแบะ แขนเสื้อยาวเหนือศอก ตัวเสื้อยาวคลุมสะโพก แนวอกผ่ากลางตลอดตัวเสื้อติดดุมโลหะสีเงินขนาดเล็ก ๔ ดุม มีกระเป๋าล่างต่ำกว่าระดับเอวเล็กน้อย ๒ ข้างข้างละ ๑ กระเป๋า ติดป้ายชื่อที่อกเสื้อด้านขวา๘.๓.๓ สายงานพยาบาล ประกอบด้วย๘.๓.๓.๑ เสื้อคอแบะปกในตัวสีขาว แขนยาวถึงข้อมือหรือครึ่งแขนเหนือศอกถ้าใช้แขนยาวถึงข้อมือให้มีขอบและจีบรอบข้อมือ ติดดุมโลหะสีเงินขนาดเล็ก ๑ ดุม แนวอกผ่ากลางติดดุมโลหะสีเงินขนาดเล็ก๔ ดุม ตัวเสื้อยาวคลุมเข่ามีสายคาดเอวสีขาวกว้าง ๔ เซนติเมตรเย็บพับทบสองชั้นเป็นแบบสายเข็มขัดยาวรอบเอวติดดุมโลหะสีเงินขนาดเล็กที่ปลายสายตรงกลางด้านหน้าแนวเดียวกับดุมเสื้อ๑ ดุม๘.๓.๓.๒ หมวกแบบพยาบาลสีขาวติดแถบกำมะหยี่สีดำที่ขอบหมวกตลอดความยาวของขอบหมวก สำหรับพยาบาล ๕ - ๖ติดแถบกำมะหยี่สีดำกว้าง ๑.๕ เซนติเมตร ๑ แถบ พยาบาล ๘ - ๙ติดแถบกำมะหยี่สีดำกว้าง ๑.๕ เซนติเมตร ๒ แถบ ห่างกัน ๑ เซนติเมตร และพยาบาล ๑๐ติดแถบกำมะหยี่สีดำกว้าง ๒ เซนติเมตร ๑ แถบ เว้นแต่พยาบาล ๓ ให้ใช้แถบกำมะหยี่สีดำกว้าง๑ เซนติเมตร ๑ แถบ ติดเฉียงให้ปลายแถบห่างจากมุมบนของปีกหมวกด้านขวาประมาณ ๑๐เซนติเมตร ปลายล่างของแถบติดที่มุมล่างด้านขวาของหมวก๘.๓.๓.๓ รองเท้าหุ้มส้นหนังหรือผ้าใบสีขาวส้นสูงไม่เกิน ๔ เซนติเมตร และสวมถุงเท้าสีขาว๘.๔ พนักงานสายงานพยาบาลขณะปฏิบัติงานนอกสถานที่จะใช้เสื้อปกฮาวายสีขาวปล่อยเอวแขนสั้นเหนือข้อศอกเล็กน้อย แนวอกผ่ากลางตลอดตัวเสื้อ ติดดุมโลหะสีเงินขนาดเล็ก ๔ดุม มีกระเป๋าล่างต่ำกว่าระดับเอวเล็กน้อยเป็นกระเป๋าปะไม่มีปก ๒ ข้าง ข้างละ ๑ กระเป๋าและกางเกงขายาวสีขาวขาตรงไม่มีลวดลาย มีกระเป๋าข้าง ข้างละ ๑ กระเป๋ามีซิปด้านหน้าหรือด้านข้างไม่พับปลายขาอีกชุดหนึ่งก็ได้๘.๕ พนักงานอื่นนอกจากพนักงานสายงานพยาบาลขณะปฏิบัติงานนอกสถานที่จะใช้กางเกงขายาวสีน้ำเงินดำหรือสีดำ ขาตรงไม่มีลวดลายขอบกางเกงกว้างประมาณ ๑ นิ้ว มีหรือไม่มีกระเป๋า มีซิปด้านหน้าหรือด้านข้างไม่พับปลายขาแทนกระโปรงก็ได้ส่วนที่ ๔ดุม ข้อ ๙ ดุมมี ๒ ชนิดดังนี้๙.๑ ดุมโลหะสีเงิน มีลายดุนรูปสมอภายในวงใบชัยพฤกษ์ ขนาดเล็กเส้นผ่าศูนย์กลาง ๑.๕ เซนติเมตร ขนาดใหญ่เส้นผ่าศูนย์กลาง ๓ เซนติเมตร๙.๒ ดุมโลหะสีทอง มีลายดุนรูปสัญลักษณ์การท่าเรือแห่งประเทศไทยขนาดเล็กเส้นผ่าศูนย์กลาง ๑.๕ เซนติเมตร ขนาดใหญ่เส้นผ่าศูนย์กลาง ๓ เซนติเมตรหมวด ๒อินทรธนูและเครื่องหมายตำแหน่ง ส่วนที่ ๑อินทรธนู ข้อ ๑๐ อินทรธนูมีดังนี้๑๐.๑ อินทรธนูสำหรับเครื่องแบบปกติ มี ๖ ประเภท คือ๑๐.๑.๑ ตำแหน่งระดับ ๑ - ๓พนักงานชาย เป็นอินทรธนูแข็ง พื้นกำมะหยี่สีน้ำเงินดำ มีสาบด้านล่างเป็นสีเดียวกันขนาดกว้างประมาณ ๕ เซนติเมตร ยาวประมาณ ๑๒ เซนติเมตร หรือยาวตามความยาวของบ่าที่ปลายเป็นรูปมนติดดุมโลหะสีทองขนาดเล็ก ๑ ดุม ด้านบนพื้นปักดิ้นทอง ลายใบชัยพฤกษ์๑ ช่อ และรูปสมอภายในวงใบชัยพฤกษ์ มีแถบสีทองกว้าง ๑ เซนติเมตรเป็นขอบพนักงานหญิง อินทรธนูลักษณะเช่นเดียวกับพนักงานชาย ขนาดกว้างประมาณ๔.๕ เซนติเมตร ยาวประมาณ ๑๑ เซนติเมตร หรือยาวตามความยาวของบ่า๑๐.๑.๒ ตำแหน่งระดับ ๔ - ๕พนักงานชาย เป็นอินทรธนูแข็ง พื้นกำมะหยี่สีน้ำเงินดำ มีสาบด้านล่างเป็นสีเดียวกันขนาดกว้างประมาณ ๕ เซนติเมตร ยาวประมาณ ๑๒ เซนติเมตร หรือยาวตามความยาวของบ่าที่ปลายเป็นรูปมนติดดุมโลหะสีทองขนาดเล็ก ๑ ดุม ด้านบนพื้นปักดิ้นทองลายใบชัยพฤกษ์๒ ช่อ เรียงตามส่วนยาวของอินทรธนู และรูปสมอภายในวงใบชัยพฤกษ์เฉพาะช่อบนสุดมีแถบสีทองกว้าง ๑ เซนติเมตร เป็นขอบพนักงานหญิง อินทรธนูลักษณะเช่นเดียวกับพนักงานชาย ขนาดกว้างประมาณ๔.๕ เซนติเมตร ยาวประมาณ ๑๑ เซนติเมตร หรือยาวตามความยาวของบ่า๑๐.๑.๓ ตำแหน่งระดับ ๖ - ๙พนักงานชาย เป็นอินทรธนูแข็ง พื้นกำมะหยี่สีน้ำเงินดำ มีสาบด้านล่างเป็นสีเดียวกันขนาดกว้างประมาณ ๕ เซนติเมตร ยาวประมาณ ๑๒ เซนติเมตร หรือยาวตามความยาวของบ่าที่ปลายเป็นรูปมนติดดุมโลหะสีทองขนาดเล็ก ๑ ดุม ด้านบนพื้นปักดิ้นทองลายใบชัยพฤกษ์๓ ช่อ เรียงตามส่วนยาวของอินทรธนูไม่เกินครึ่งหนึ่งของอินทรธนูและรูปสมอภายในวงใบชัยพฤกษ์เฉพาะช่อบนสุด มีแถบสีทองกว้าง ๑ เซนติเมตร เป็นขอบพนักงานหญิง อินทรธนูลักษณะเช่นเดียวกับพนักงานชาย ขนาดกว้างประมาณ๔.๕ เซนติเมตร ยาวประมาณ ๑๑ เซนติเมตร หรือยาวตามความยาวของบ่า๑๐.๑.๔ ตำแหน่งระดับ ๑๐ - ๑๑พนักงานชาย เป็นอินทรธนูแข็ง พื้นกำมะหยี่สีน้ำเงินดำ มีสาบด้านล่างเป็นสีเดียวกันขนาดกว้างประมาณ ๕ เซนติเมตร ยาวประมาณ ๑๒ เซนติเมตร หรือยาวตามความยาวของบ่าที่ปลายเป็นรูปมนติดดุมโลหะสีทองขนาดเล็ก ๑ ดุม ด้านบนพื้นปักดิ้นทองลายใบชัยพฤกษ์๔ ช่อ เรียงตามส่วนยาวของอินทรธนูไม่เกิน ๓ ใน ๔ ส่วนของอินทรธนู และรูปสมอภายในวงใบชัยพฤกษ์เฉพาะช่อบนสุดมีแถบสีทองกว้าง ๑ เซนติเมตร เป็นขอบพนักงานหญิง อินทรธนูลักษณะเช่นเดียวกับพนักงานชาย ขนาดกว้างประมาณ๔.๕ เซนติเมตร ยาวประมาณ ๑๑ เซนติเมตร หรือยาวตามความยาวของบ่า๑๐.๑.๕ ตำแหน่งระดับ ๑๒ - ๑๔พนักงานชาย เป็นอินทรธนูแข็ง พื้นกำมะหยี่สีน้ำเงินดำ มีสาบด้านล่างเป็นสีเดียวกันขนาดกว้างประมาณ ๕ เซนติเมตร ยาวประมาณ ๑๒ เซนติเมตร หรือยาวตามความยาวของบ่าที่ปลายเป็นรูปมนติดดุมโลหะสีทองขนาดเล็ก ๑ ดุม ด้านบนพื้นปักดิ้นทองลายใบชัยพฤกษ์๕ ช่อ เรียงยาวตลอดส่วนกลางของอินทรธนู และรูปสมอภายในวงใบชัยพฤกษ์เฉพาะช่อบนสุดมีแถบสีทองกว้าง ๑ เซนติเมตร เป็นขอบพนักงานหญิง อินทรธนูลักษณะเช่นเดียวกับพนักงานชาย ขนาดกว้างประมาณ๔.๕ เซนติเมตร ยาวประมาณ ๑๑ เซนติเมตร หรือยาวตามความยาวของบ่า๑๐.๑.๖ ตำแหน่งระดับ ๑๕ ขึ้นไปพนักงานชาย เป็นอินทรธนูแข็ง พื้นกำมะหยี่สีน้ำเงินดำมีสาบด้านล่างเป็นสีเดียวกัน ขนาดกว้างประมาณ ๕ เซนติเมตร ยาวประมาณ ๑๒ เซนติเมตรหรือยาวตามความยาวของบ่า ที่ปลายเป็นรูปมนติดดุมโลหะสีทองขนาดเล็ก ๑ ดุมด้านบนพื้นปักดิ้นทองลายใบชัยพฤกษ์ ๕ ช่อ เรียงยาวตลอด ส่วนกลางของอินทรธนูและรูปสมอภายในวงใบชัยพฤกษ์เฉพาะช่อบนสุด มีใบชัยพฤกษ์รอบดุม มีแถบสีทองกว้าง ๑เซนติเมตร เป็นขอบพนักงานหญิง อินทรธนูลักษณะเช่นเดียวกับพนักงานชาย ขนาดกว้างประมาณ๔.๕ เซนติเมตร ยาวประมาณ ๑๑ เซนติเมตร หรือยาวตามความยาวของบ่า๑๐.๒ อินทรธนูสำหรับเครื่องแบบปฏิบัติงาน๑๐.๒.๑ พนักงานชาย เป็นอินทรธนูแข็ง ทำด้วยสักหลาดสีน้ำเงินดำ เป็นแผ่นสี่เหลี่ยมผืนผ้าปลายรวบกว้างประมาณ ๕ เซนติเมตร ยาวประมาณ ๑๒ เซนติเมตร ที่ปลายรวบติดดุมโลหะสีเงินขนาดเล็ก๑ ดุม๑๐.๒.๒ พนักงานหญิง อินทรธนูลักษณะเช่นเดียวกับพนักงานชายขนาดกว้างประมาณ ๔.๕ เซนติเมตร ยาวประมาณ ๑๑ เซนติเมตร๑๐.๒.๓ อินทรธนูสำหรับพนักงานระดับ ๑๒ ขึ้นไปลักษณะเช่นเดียวกับอินทรธนูตามข้อ ๑๐.๒.๑ และข้อ ๑๐.๒.๒เว้นแต่ทำด้วยสักหลาดสีตามกลุ่มการบังคับบัญชาส่วนที่ ๒เครื่องหมายตำแหน่ง ข้อ ๑๑ เครื่องหมายตำแหน่งตั้งแต่พนักงานระดับ ๑๑ลงมา มีดังนี้๑๑.๑ พนักงานระดับ ๑ - ๕๑๑.๑.๑ พนักงานระดับ ๑ - ๓ เป็นแถบไหมเงินกว้าง ๑.๒ เซนติเมตร ๑ แถบ๑๑.๑.๒ พนักงานระดับ ๔ - ๕ เป็นแถบไหมเงินกว้าง ๑.๒ เซนติเมตร ๑ แถบ กับแถบไหมเงินกว้าง๐.๖ เซนติเมตร ๑ แถบ๑๑.๒ พนักงานระดับ ๖ - ๙๑๑.๒.๑ พนักงานระดับ ๖ เป็นแถบไหมเงินกว้าง ๑.๒ เซนติเมตร ๒ แถบ๑๑.๒.๒ พนักงานระดับ ๘ (หัวหน้าหมวด หรือเทียบเท่า)เป็นแถบไหมเงินกว้าง ๑.๒ เซนติเมตร ๒ แถบ กับแถบไหมเงินกว้าง ๐.๖ เซนติเมตร ๑ แถบแทรกอยู่ระหว่างกลาง๑๑.๒.๓ พนักงานระดับ ๙ (ผู้ช่วยหัวหน้าแผนก หรือเทียบเท่า)เป็นแถบไหมเงินกว้าง ๑.๒ เซนติเมตร ๓ แถบ๑๑.๓ พนักงานระดับ ๑๐ - ๑๑๑๑.๓.๑ พนักงานระดับ ๑๐ หรือระดับ ๑๑ (หัวหน้าแผนก หรือเทียบเท่า) เป็นแถบไหมเงินกว้าง๑.๒ เซนติเมตร ๔ แถบ๑๑.๓.๒ พนักงานระดับ ๑๑ (ผู้ช่วยผู้อำนวยการกอง หรือเทียบเท่า) เป็นแถบไหมเงินกว้าง๔.๘ เซนติเมตร ๑ แถบ กับแถบไหมเงินกว้าง ๑.๒ เซนติเมตร ๑ แถบ แถบดังกล่าวตรึงตามขวางอินทรธนูทั้งสองข้าง เริ่มต้นห่างจากด้านไหล่ ๑.๕เซนติเมตร ในกรณีที่มีแถบมากกว่า ๑ แถบ ให้เว้นระยะระหว่างแถบ ๐.๕ เซนติเมตร และเหนือแถบมีรูปสมออยู่ภายในวงใบชัยพฤกษ์ทำด้วยโลหะสีเงินเว้นระยะห่างจากแถบ ๐.๕ เซนติเมตรข้อ ๑๒ เครื่องหมายตำแหน่งตั้งแต่พนักงานระดับ ๑๒ขึ้นไป มีดังนี้๑๒.๑ พนักงานระดับ ๑๒ เป็นแถบไหมเงินกว้าง ๕เซนติเมตรสำหรับพนักงานชาย และ ๔.๕ เซนติเมตรสำหรับพนักงานหญิงตรึงด้านบนเต็มอินทรธนู๑๒.๒ พนักงานระดับ ๑๓ และพนักงานระดับ ๑๔ เป็นรูปดาวห้าแฉกทำด้วยโลหะสีเงินประดับบนอินทรธนูทั้งสองข้าง ข้างละ ๑ ดวง กึ่งกลางด้านกว้างห่างจากด้านไหล่ ๐.๕ เซนติเมตร๑๒.๓ พนักงานระดับ ๑๕ เป็นรูปดาวห้าแฉก ทำด้วยโลหะสีเงินประดับอินทรธนูทั้งสองข้างข้างละ ๒ ดวง เรียงตามขวาง ห่างจากด้านไหล่ ๐.๕ เซนติเมตร๑๒.๔ พนักงานระดับ ๑๖ เป็นรูปดาวห้าแฉกทำด้วยโลหะสีเงินประดับบนอินทรธนูทั้งสองข้าง ข้างละ ๓ ดวง เป็นรูปสามเหลี่ยมให้ด้านฐานอยู่ด้านไหล่ ห่างจากด้านไหล่ ๐.๕ เซนติเมตร๑๒.๕ พนักงานระดับ ๑๗ เป็นรูปดาวห้าแฉกทำด้วยโลหะสีเงินประดับบนอินทรธนูทั้งสองข้าง ข้างละ ๔ ดวงเป็นรูปสี่เหลี่ยมขนมเปียกปูนให้มุมแหลมวางตามยาว ห่างจากด้านไหล่ ๐.๕ เซนติเมตรตรงกึ่งกลางอินทรธนูทั้งสองข้างในข้อ ๑๒.๑ - ข้อ ๑๒.๕ติดรูปสมออยู่ภายในวงใบชัยพฤกษ์ ทำด้วยโลหะสีเงินหมวด ๓เครื่องหมายฝ่ายสำนัก และเครื่องหมายพิเศษ ส่วนที่ ๑เครื่องหมายฝ่ายสำนัก ข้อ ๑๓ เครื่องหมายฝ่ายสำนัก สำหรับพนักงานในสังกัดใช้สักหลาดสี ดังนี้๑๓.๑ หน่วยงานที่ขึ้นตรงต่อผู้อำนวยการ ใช้สักหลาดสีขาว ได้แก่๑๓.๑.๑ ประจำผู้อำนวยการการท่าเรือแห่งประเทศไทย๑๓.๑.๒ สำนักเลขานุการคณะกรรมการการท่าเรือแห่งประเทศไทย๑๓.๑.๓ สำนักบริหารความเสี่ยงและควบคุมภายใน๑๓.๑.๔ ฝ่ายตรวจสอบ๑๓.๑.๕ ฝ่ายอำนวยการ๑๓.๒ สายบริหารทรัพยากรบุคคลและการเงิน ให้สักหลาดสีเหลือง ได้แก่๑๓.๒.๑ ฝ่ายบริหารทรัพยากรบุคคล๑๓.๒.๒ ฝ่ายการเงินและบัญชี๑๓.๓ สายวิศวกรรม ใช้สักหลาดสีแดงเลือดหมู ได้แก่๑๓.๓.๑ ฝ่ายเทคโนโลยีสารสนเทศ๑๓.๓.๒ ฝ่ายการช่าง๑๓.๓.๓ ฝ่ายการร่องน้ำ๑๓.๔ สายบริหารสินทรัพย์และพัฒนาธุรกิจ ใช้สักหลาดสีแสด ได้แก่๑๓.๔.๑ ฝ่ายพัฒนาธุรกิจและบริหารสินทรัพย์๑๓.๔.๒ สำนักท่าเรือภูมิภาค๑๓.๔.๓ ฝ่ายนโยบายและแผน๑๓.๕ ท่าเรือกรุงเทพ ใช้สักหลาดสีม่วง๑๓.๖ ท่าเรือแหลมฉบัง ใช้สักหลาดสีฟ้าสักหลาดสีดังกล่าวสำหรับแถบเครื่องหมายบนอินทรธนูแถบเดียวสอดใต้แถบเครื่องหมายอินทรธนูด้านไหล่ทั้ง๒ ข้าง กว้าง ๐.๕ เซนติเมตร ส่วนแถบเครื่องหมายบนอินทรธนูตั้งแต่ ๒ แถบขึ้นไปเป็นแถบสอดระหว่างแถบเครื่องหมายบนอินทรธนูทั้ง ๒ ข้างส่วนที่ ๒เครื่องหมายพิเศษ ข้อ ๑๔ พนักงานที่ทำหน้าที่ขับรถหรือเครื่องมือทุ่นแรงยกขนสินค้า จัดเรียงสินค้า และที่ปฏิบัติงานในเรือ จะใช้เครื่องหมายต่อไปนี้ขณะปฏิบัติหน้าที่ก็ได้๑๔.๑ พนักงานระดับ ๒ - ๘ คอปกเสื้อข้างขวาติดเครื่องหมายรูปสมออยู่ภายในวงใบชัยพฤกษ์ ทำด้วยโลหะสีเงิน สูง ๒ เซนติเมตร๑๔.๒ คอปกเสื้อข้างซ้ายติดเครื่องหมายตำแหน่งดังนี้๑๔.๒.๑ พนักงานระดับ ๒ - ๓ ทำด้วยโลหะเป็นขีดสีเงินกว้าง ๐.๕ เซนติเมตรยาว ๒ เซนติเมตร ๑ ขีด๑๔.๒.๒ พนักงานระดับ ๔ - ๕ ทำด้วยโลหะเป็นขีดสีเงินกว้าง ๐.๕เซนติเมตร ยาว ๒ เซนติเมตร ๑ ขีด และกว้าง ๐.๒๕ เซนติเมตร ยาว ๒ เซนติเมตร ๑ ขีดอยู่ด้านล่าง๑๔.๒.๓ พนักงานระดับ ๖ ทำด้วยโลหะเป็นขีดสีเงิน ขนาดกว้าง ๐.๕เซนติเมตร ยาว ๒ เซนติเมตร ๒ ขีด๑๔.๒.๔ พนักงานระดับ ๘ ทำด้วยโลหะเป็นขีดสีเงินขนาดกว้าง ๐.๕เซนติเมตร ยาว ๒ เซนติเมตร ๒ ขีด และกว้าง ๐.๒๕ เซนติเมตร ยาว ๒ เซนติเมตร ๑ ขีดแทรกระหว่างกลางเมื่อติดเครื่องหมายตามข้อ ๑๔.๑ และข้อ ๑๔.๒ แล้ว ไม่ต้องติดอินทรธนูแต่ให้ติดป้ายชื่อที่อกเสื้อด้านขวาเหนือกระเป๋าหมวด ๔เบ็ดเตล็ด ข้อ ๑๕ พนักงานซึ่งได้รับพระราชทานเครื่องราชอิสริยาภรณ์เมื่อแต่งเครื่องแบบปฏิบัติงานให้ใช้แพรแถบของเครื่องราชอิสริยาภรณ์นั้น ๆขนาดกว้าง ๑.๕ เซนติเมตร ประดับที่อกเสื้อเบื้องซ้ายเหนือกระเป๋าบนด้วยในกรณีที่มีหมายกำหนดการให้ประดับเครื่องราชอิสริยาภรณ์ให้แต่งเครื่องแบบปกติข้อ ๑๖ ในกรณีที่มีหมายกำหนดการหรือกำหนดการให้แต่งเครื่องแบบเต็มยศ หรือเครื่องแบบครึ่งยศ ให้แต่งกายดังนี้๑๖.๑ เครื่องแบบครึ่งยศลักษณะและส่วนประกอบเช่นเดียวกับเครื่องแบบปกติของพนักงานชายและพนักงานหญิงเว้นแต่สายรัดคางของหมวกพนักงานชายตั้งแต่ระดับ ๑๒ ขึ้นไป ให้ทำด้วยดิ้นทองประดับเครื่องราชอิสริยาภรณ์กางเกงของพนักงานชายหรือกระโปรงของพนักงานหญิงให้ใช้ผ้าสักหลาด หรือผ้าเสิร์จสีดำรองเท้าหุ้มส้นหนังสีดำ๑๖.๒ เครื่องแบบเต็มยศ ลักษณะและส่วนประกอบเช่นเดียวกับเครื่องแบบครึ่งยศสวมสายสะพายข้อ ๑๗ ให้พนักงานที่แต่งเครื่องแบบปฏิบัติงานติดป้ายชื่อที่อกเสื้อเบื้องขวาเหนือกระเป๋าบนป้ายชื่อให้ทำด้วยแผ่นโลหะพื้นสีดำรูปสี่เหลี่ยมผืนผ้าขนาดกว้าง ๑.๕ เซนติเมตร ยาว ๘.๕ เซนติเมตร มีขอบสีเงินและอักษรชื่อสีขาวตัวบรรจงเป็นภาษาไทยขนาดพองามข้อ ๑๘ พนักงานที่สำเร็จการศึกษาจากสถาบันการศึกษาของทางราชการหรือที่ทางราชการรับรอง ให้ติดเครื่องหมายแสดงวิทยฐานะของสถาบันการศึกษานั้นได้ข้อ ๑๙ ให้ผู้อำนวยการกำหนดส่วนประกอบเพิ่มเติมเครื่องแบบตามระเบียบนี้เพื่อความสะดวกต่อการปฏิบัติหน้าที่ในบางโอกาสตามที่เห็นสมควรข้อ ๒๐ ให้การท่าเรือแห่งประเทศไทยจัดทำรูปเครื่องแบบต่าง ๆ เพื่อกำหนดไว้เป็นมาตรฐานแนบท้ายระเบียบนี้ประกาศณ วันที่ ๓๑ สิงหาคม พ.ศ. ๒๕๕๔ชลอ คชรัตน์ประธานกรรมการการท่าเรือแห่งประเทศไทย[เอกสารแนบท้าย]๑. เครื่องแบบพนักงานขาย๒. เครื่องแบบพนักงานหญิง๓. หมวกพนักงานชาย หมวกพนักงานหญิงและเครื่องหมายแสดงสังกัด๔. อินทรธนู เครื่องแบบปกติ๕. อินทรธนู และเครื่องหมายตำแหน่ง(ดูข้อมูลจากภาพกฎหมาย)ปริยานุช/ผู้จัดทำ๒๒ พฤศจิกายน๒๕๕๔ชาญ/ผู้ตรวจ๒๕ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๗ ง/หน้า ๑๗/๑๖ พฤศจิกายน ๒๕๕๔